**SimRacing Grand Prix** (forkortet **SRGP**) var den øverste virtuelle motorsportklassen i Norge. Serien ble arrangerert og regulerert av Norges Bilsportforbund. Som en følge av det hadde SRGP NM-status, på samme måte som andre offisielle norgesmesterskap arrangert av Norges Bilsportforbund. Serien ble etablert i 2018 og benyttet simulatoren iRacing. Forløperen til SRGP var Bilsport Online Racing Cup, som pågikk i 2016.

SRGP var et mesterskap som kjørte utelukkende på landeveisbaner og det ble ikke ikke kjørt på gatebaner eller ovalbaner. Lengden på hver sesong varierte og med unntak av 2019-sesongen, som var ekstra lang, har samtlige sesonger blitt kjørt på sen vinter/vårparten av året.

Serien var virtuell, så løpene var ikke begrenset til norske eller nordiske baner. Derfor kunne løpene foregå på både kjente og mindre kjente baner over hele verden.

Våren 2022 annonserte de opprinnelige arrangørene at SRGP ble avviklet av økonomiske årsaker.

Simulatoren
-----------

SRGP var en virtuell bilsportserie og benyttet derfor en simulator for å kunne gjennomføre løpene. SimRacing Grand Prix benyttet simulatoren iRacing, som er en amerikanskprodusert bilsportsimulator. iRacing er en abonnementstjeneste hvor man betaler en månedlig lisens for å kunne kjøre mot andre sjåfører på virtuelle versjoner av ekte racerbaner.

Simulatoren er under kontinuerlig utvikling og det kjøres 4 sesonger årlig. Hver sesong i iRacing varer i 12 uker og består av ulike bilsportgrener. SRGP trengte ikke følge disse 4 sesongene, så en sesong i SRGP kunne pågå over flere iRacing-sesonger. Dette hadde ikke nødvendigvis noen betydning for SRGP, men iRacing blir oppdatert etter hver av iRacing sine egne sesonger, noe som påvirker hvordan simulatoren fungerer og som førerne da måtte forholde seg til.

Bilen
-----

SRGP har benyttet sportsvognen Porsche 911 GT3 Cup siden serien ble etablert i 2018. Bilen er en av verdens mest brukte racerbiler på profesjonelt nivå og brukes blant annet i Porsche Mobil 1 Supercup, som er supportklassen til Formel 1. 911 GT3 Cup er basert på personbilen 911 GT3 (991.2) og cup-bilen er spesielt utviklet for å kunne brukes på bane. Cup-bilen har en 6-sylindret motor på 4 liter som yter ca 485 hestekrefter. Motoren er koblet til en 6-trinns sekvensiell girkasse som dytter den 1200 kilo lette bilen i hastigheter opp mot 300 km/t.

Bilen har få justeringsmuligheter, noe som gjør at det er forholdsvis enkelt å sette bilen opp for et løp. Samtidig har bilen ingen førerhjelpesystemer som ABS eller antispinn, hvilket betyr at den kan være krevende å beherske for nye sjåfører. Til tross for at bilen heter GT3, er den ikke homologert etter FIA sitt GT3-reglement. Den største visuelle forskjellen på Porsche 911 GT3 Cup og Porsche 911 GT3 R (FIA GT3-bil) er at FIA GT3-bilene i større grad benytter aerodynamiske innretninger, som større spoiler, diffusor, splitter o.l.

Løpsformat
----------

I 2018 deltok alle førerne på samme bane i samme løp. Dette resulterte i at inntil 60 førere kunne delta i samme løp. Formatet ble endret til 2019-sesongen og var i større grad stand til å håndtere en økt mengde sjåfører med varierende grad av kompetanse. Én runde i SimRacing Grand Prix bestod i 2019 av en prekvalifisering helgen i forkant av løpet, samt en løpsdag som bestod av en kvalifisering og ett eller flere løp avhengig av antall førere som var påmeldt. Til vårsesongen 2020 ble det nok en gang gjort noen justeringer. 2019-formatet ble opprettholdt, men forskjellen var at prekvalifisering, kvalifisering og løpene foregikk på samme dag.

### Prekvalifisering

Prekvalifiseringen er en måte for arrangøren å dele førerne inn i ulike løp basert på førernes hastighet. Prekvalifiseringen pågår på samme bane som løpet, men hvor førerne kjører mot klokken i stedet for hverandre. Førerne har så mange runder de ønsker innenfor en gitt tidsfrist på å sette sin raskeste rundetid. Fordi alle er på banen samtidig, kreves det at førerne velger en strategi for når de skal kjøre ut slik at de sikrer at de får en hel runde uten trafikk. Resultatlisten fra prekvalifiseringen avgjør hvilken finale førerne skal kjøre i.

### Kvalifisering

Fordi prekvalifiseringen kun avgjør hvilken finale førerne skal stille i, må de også kjøre en kvalifisering i forkant av løpet. Denne pågår rett før løpet startet og hver fører får 4 runder til disposisjon. Førerne er alene på banen i denne kvalifiseringen. Resultatene fra kvalifiseringen bestemte hvor hver fører starter i løpet.

### Løpene (2018 - 2020)

Løpene ble delt inn i finaler, hvor A-finalen var den øverste finalen og der førerne sanket flest poeng. Det var kun 30 førere i hver finale og antall finaler som ble kjørt var definert av antall påmeldte til løpet. De 10 beste førerne sammenlagt til enhver tid var automatisk videre til A-finalen. Førere som i prekvalifiseringen ble rangert fra 11-30 startet i A-finalen, fra 31-60 i B-finalen osv. I et forsøk på å holde spenningen oppe i B-finalen, så rykket de 5 første i B-finalen opp til A-finalen. Både A og B-finalen ble sendt direkte på TV.

### Løpene (2021)

I 2021 ble det gjort endringer i løpsformatet til SRGP. Hvert løp bestod av et kort sprintløp på 15 minutter som dannet startekkefølgen på et 30 minutter hovedløp. I tillegg ble topp 8 fra sprintløpet snudd på hodet, slik at vinneren av sprintløpet startet som nummer 8 i hovedløpet. Formatet med A-, B-, C-finaler osv var fremdeles gjeldende. I tillegg ble det tildelt flere plasser i finalene, slik at hver finale kunne ha 40 førere. Dersom det var færre enn 10 deltakere i den lavest rangerte finalen, ble de dyttet opp til finalen over, noe som betød at det kunne være maksimalt 50 førere i den laveste finalen.

### Poengfordeling

Det blir gitt poeng til de 60 beste førerne per runde. I 2019-sesongen ble det en liten justering av poengfordelingen blant topp 23 førere.

#### 2018-sesongen

Det ble gitt poeng til de 60 første førerne per runde.

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Plass | **1** | **2** | **3** | **4** | **5** | **6** | **7** | **8** | **9** | **10** | **11** | **12** | **13** | **14** | **15** | **16** | **17** | **18** | **19** | **20** |
| Poeng | 100 | 95 | 90 | 85 | 70 | 68 | 66 | 64 | 62 | 60 | 58 | 56 | 54 | 52 | 50 | 48 | 46 | 44 | 42 | 41 |
|

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Plass | **21** | **22** | **23** | **24** | **25** | **26** | **27** | **28** | **29** | **30** | **31** | **32** | **33** | **34** | **35** | **36** | **37** | **38** | **39** | **40** |
| Poeng | 40 | 39 | 38 | 37 | 36 | 35 | 34 | 33 | 32 | 31 | 30 | 29 | 28 | 27 | 26 | 25 | 24 | 23 | 22 | 21 |
|

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Plass | **41** | **42** | **43** | **44** | **45** | **46** | **47** | **48** | **49** | **50** | **51** | **52** | **53** | **54** | **55** | **56** | **57** | **58** | **59** | **60** |
| Poeng | 20 | 19 | 18 | 17 | 16 | 15 | 14 | 13 | 12 | 11 | 10 | 9 | 8 | 7 | 6 | 5 | 4 | 3 | 2 | 1 |
|

#### 2019 og 2020-sesongen

Det ble gitt poeng til de 60 første førerne per runde, men det var noen mindre endringer blant de raskeste 23 førerne.

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Plass | **1** | **2** | **3** | **4** | **5** | **6** | **7** | **8** | **9** | **10** | **11** | **12** | **13** | **14** | **15** | **16** | **17** | **18** | **19** | **20** |
| Poeng | 150 | 130 | 115 | 105 | 96 | 90 | 85 | 80 | 75 | 70 | 67 | 64 | 61 | 58 | 55 | 53 | 51 | 49 | 47 | 45 |
|

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Plass | **21** | **22** | **23** | **24** | **25** | **26** | **27** | **28** | **29** | **30** | **31** | **32** | **33** | **34** | **35** | **36** | **37** | **38** | **39** | **40** |
| Poeng | 43 | 41 | 39 | 37 | 36 | 35 | 34 | 33 | 32 | 31 | 30 | 29 | 28 | 27 | 26 | 25 | 24 | 23 | 22 | 21 |
|

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Plass | **41** | **42** | **43** | **44** | **45** | **46** | **47** | **48** | **49** | **50** | **51** | **52** | **53** | **54** | **55** | **56** | **57** | **58** | **59** | **60** |
| Poeng | 20 | 19 | 18 | 17 | 16 | 15 | 14 | 13 | 12 | 11 | 10 | 9 | 8 | 7 | 6 | 5 | 4 | 3 | 2 | 1 |
|

#### 2021-sesongen

Drastiske endringer ble utført til 2021-sesongen. I stedet for at det kun er de 60 raskeste som sanker poeng, er det i denne sesongen mulig å sanke poeng i hver eneste finale. I A-finalen sanker man som tidligere flest poeng, så benyttes det en spesifikk utregning for å beregne poengfordeling i hver finale under dette. Utregningen i sin helhet ligger i regelverket til SRGP.

##### A-finale

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Plass | **1** | **2** | **3** | **4** | **5** | **6** | **7** | **8** | **9** | **10** | **11** | **12** | **13** | **14** | **15** | **16** | **17** | **18** | **19** | **20** |
| Hovedløp | 50 | 45 | 40 | 37 | 34 | 31 | 28 | 26 | 24 | 22 | 20 | 18 | 16 | 14 | 12 | 11 | 10 | 9 | 8 | 7 |
| Sprintløp | 25 | 22 | 20 | 18 | 17 | 16 | 15 | 14 | 13 | 12 | 11 | 10 | 9 | 8 | 7 | 6 | 5 | 4 | 3 | 2 |
| Kvalifisering | 10 | 8 | 6 | 4 | 2 |  |  |  |  |  |  |  |  |  |  |  |  |  |  |  |
|

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Plass | **21** | **22** | **23** | **24** | **25** | **26** | **27** | **28** | **29** | **30** | **31** | **32** | **33** | **34** | **35** | **36** | **37** | **38** | **39** | **40** |
| Hovedløp | 6 | 5 | 4 | 3 | 2 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 |
| Sprintløp | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 |
| Kvalifisering |  |  |  |  |  |  |  |  |  |  |  |  |  |  |  |  |  |  |  |  |
|

Løp og resultater
-----------------

### 2018

Første sesong av SimRacing Grand Prix var i 2018. Sesongen var svært kort og inneholdt bare 4 løp som ble kjørt på kveldstid norsk tid. 65 sjåfører deltok helt eller delvis i sesongen, hvor hovedpremien var en pengepremie på 5 000,- kroner og et sete i et løp med shortcar.

| Runde | Bane | Vinner | Andre plass | Tredje plass | Dato |
| --- | --- | --- | --- | --- | --- |
| 1 | Flagget til Belgia Spa-Francorchamps | Flagget til Norge Sindre Setsaas | Flagget til Norge Kim Salvesen | Flagget til Norge Carl Fredrik Hersoug | 18. januar |
| 2 | Flagget til Brasil Interlagos | Flagget til Norge Sindre Setsaas | Flagget til Norge Carl Fredrik Hersoug | Flagget til Norge Kristian Skumlien | 28. januar |
| 3 | Flagget til Japan Suzuka | Flagget til Norge Kristian Skumlien | Flagget til Norge Sindre Setsaas | Flagget til Norge Carl Fredrik Hersoug | 4. februar |
| 4 | Flagget til Tyskland Nurburgring | Flagget til Norge Kristian Skumlien | Flagget til Norge Kenneth Gulbrandsen | Flagget til Norge Sindre Setsaas | 11. februar |

### 2019

Andre sesong av SimRacing Grand Prix bestod av 7 løp og varte fra januar til august 2019. 63 førere deltok helt eller delvis i sesongen, hvor hovedpremien var en pengepremie på 5 000,- kroner og et gavekort til en verdi av 1 000,- kroner på bilpleieprodukter.

| Runde | Bane | Vinner | Andre plass | Tredje plass | Dato |
| --- | --- | --- | --- | --- | --- |
| 1 | Det amerikanske flagget Mid-Ohio | Flagget til Norge Sindre Setsaas | Flagget til Norge Jarl Teien | Flagget til Norge Glenn Key | 27. januar |
| 2 | Det amerikanske flagget Virginia | Flagget til Norge Jarl Teien | Flagget til Norge Carl Fredrik Hersoug | Flagget til Norge Sindre Setsaas | 17. februar |
| 3 | Det amerikanske flagget Sebring | Flagget til Norge Sindre Setsaas | Flagget til Norge Jarl Teien | Flagget til Norge Glenn Key | 3. mars |
| 4 | Flagget til Italia Monza | Flagget til Norge Sindre Setsaas | Flagget til Norge Glenn Key | Flagget til Norge Anders Myhre | 7. april |
| 5 | Det britiske flagget Brands Hatch | Flagget til Norge Sindre Setsaas | Flagget til Norge Glenn Key | Flagget til Norge Carl Fredrik Hersoug | 12. mai |
| 6 | Det amerikanske flagget Road America | Flagget til Norge Jarl Teien | Flagget til Norge Glenn Key | Flagget til Norge Anders Myhre | 23. juni |
| 7 | Det britiske flagget Silverstone | Flagget til Norge Sindre Setsaas | Flagget til Norge Glenn Key | Flagget til Norge Anders Myhre | 18. august |

### 2020

Tredje sesong av SimRacing Grand Prix var en vårsesong og bestod av 4 løp. Sesongen varte fra mars til mai. Hovedpremien var en pengepremie på 5 000,- kroner, i tillegg til at det ble delt ut flere gavekort til en verdi av €99 for ulike prestasjoner i løpet av sesongen.

| Runde | Bane | Vinner | Andre plass | Tredje plass | Dato |
| --- | --- | --- | --- | --- | --- |
| 1 | Flagget til Belgia Spa-Francorchamps | Flagget til Norge Carl Fredrik Hersoug | Flagget til Norge Kenneth Gulbrandsen | Flagget til Norge Benjamin Fuglesang | 1. mars |
| 2 | Flagget til Japan Suzuka | Flagget til Norge Glenn Key | Flagget til Norge Dennis Hauger | Flagget til Norge Carl Fredrik Hersoug | 22. mars |
| 3 | Det amerikanske flagget Road Atlanta | Flagget til Norge Emil Heyerdahl | Flagget til Norge Benjamin Fuglesang | Flagget til Norge Oskar Biksrud | 5. april |
| 4 | Flagget til Brasil Interlagos | Flagget til Norge Karl Peder Nordstrand | Flagget til Norge Glenn Key | Flagget til Norge Benjamin Fuglesang | 3. mai |

### 2021

Fjerde sesong av SimRacing Grand Prix var nok en vårsesong, men denne gangen bestående av 5 løp. Sesongen varte fra begynnelsen av april til slutten av mai. Premieringen økte drastisk siden 2020-sesongen, hvor hovedpremien i 2021 var hele 50 000,- kroner, 2. plass sammenlagt fikk 20 000,- kroner og 3. plass fikk 10 000,- kroner. I tillegg var det pengepremier til 4-10. plass sammenlagt, vinnere av enkeltløp og andre prestasjoner, samt en tilfeldig deltaker mottok et sett profesjonelle pedaler til simulatorbruk. Den totale premiepotten for 2021-sesongen var på hele 200 000,- kroner.

| Runde | Bane | Løp | Vinner | Andre plass | Tredje plass | Dato |
| --- | --- | --- | --- | --- | --- | --- |
| 1 | Det amerikanske flagget Circuit of the Americas | Sprintløp | Flagget til Norge Oskar Biksrud | Flagget til Norge Glenn Key | Flagget til Norge Carl Fredrik Hersoug | 4. april |
| Hovedløp | Flagget til Norge Sindre Setsaas | Flagget til Norge Benjamin Fuglesang | Flagget til Norge Carl Fredrik Hersoug |
|
| 2 | Flagget til Italia Imola | Sprintløp | Flagget til Norge Sindre Setsaas | Flagget til Norge Jarl Teien | Flagget til Norge Oskar Biksrud | 18. april |
| Hovedløp | Flagget til Norge Jarl Teien | Flagget til Norge Oskar Biksrud | Flagget til Norge Sindre Setsaas |
|
| 3 | Det amerikanske flagget Road Atlanta | Sprintløp | Flagget til Norge Sindre Setsaas | Flagget til Norge Oskar Biksrud | Flagget til Norge Carl Fredrik Hersoug | 2. mai |
| Hovedløp | Flagget til Norge Carl Fredrik Hersoug | Flagget til Norge Sindre Setsaas | Flagget til Norge Oskar Biksrud |
|
| 4 | Flagget til Australia Bathurst | Sprintløp | Flagget til Norge Oskar Biksrud | Flagget til Norge Sindre Setsaas | Flagget til Norge Karl Peder Nordstrand | 16. mai |
| Hovedløp | Flagget til Norge Jarl Teien | Flagget til Norge Glenn Key | Flagget til Norge Anders Myhre |
|
| 5 | Flagget til Tyskland Hockenheim | Sprintløp | Flagget til Norge Sindre Setsaas | Flagget til Norge Jarl Teien | Flagget til Norge Oskar Biksrud | 30. mai |
| Hovedløp | Flagget til Norge Benjamin Fuglesang | Flagget til Norge Sindre Setsaas | Flagget til Norge Jarl Teien |

Norgesmestere
-------------

| Sesong | Vinner | Team | Bil |
| --- | --- | --- | --- |
| 2018 | Flagget til Norge Sindre Setsaas | Radicals Online JRT | Porsche 911 GT3 Cup (991.2) |
| 2019 | Flagget til Norge Sindre Setsaas | CoRe Simracing | Porsche 911 GT3 Cup (991.2) |
| 2020 | Flagget til Norge Benjamin Fuglesang | Team EVEN | Porsche 911 GT3 Cup (991.2) |
| 2021 | Flagget til Norge Sindre Setsaas | CoRe Simracing | Porsche 911 GT3 Cup (991.2) |

TV-dekning
----------

SimRacing Grand Prix blir sendt i samarbeid med distributøren RaceSpot TV. Sendingene kan sees direkte og i opptak på Facebook-sidene til SimRacing Grand Prix og på YouTube via RaceSpot TV. Løpene i 2019-sesongen foregikk på dagtid på søndager og hele sendeskjemaet ble oppdatert på de offisielle nettsidene.

Serien har norske ekspertkommentatorer og består fra 2019 av Tommy Østgaard, Joakim Rognlien og Henrik Furuseth.

### Seertall

Serien har hatt gode seertall på Facebook og YouTube de to sesongene den har pågått. I 2019 var det nesten dobbelt så mange som så rundene totalt sett, men siden det er fordelt på nesten dobbelt så mange runder blir gjennomsnittet per runde omtrent det samme.

| År | Totalt | Gjennomsnitt pr runde |
| --- | --- | --- |
| 2018 | 16 017 | 4 004 |
| 2019 | 29 103 | 4 158 |

Referanser
----------

1. ↑  «Vil du bli landets beste SimRacer?». *Norsk bilsport*. 15. oktober 2017. Besøkt 19. april 2019.
2. ↑  Joakim Rognlien (3. mars 2022). «SRGP sin server på Discord». *Discord*. Besøkt 18. mars 2022.
3. ↑  «iRacig Patch/Hotfix Release Notes». *iRacing.com*. Besøkt 19. april 2019.
4. ↑  «911 GT3 Cup - Vehicle description (PDF)» (PDF). Arkivert fra originalen (PDF) 23. mars 2017. Besøkt 19. april 2019.
5. ↑  «Porsche Mobil 1 Supercup - Porsche AG». *Porsche AG - Dr. Ing. h.c. F. Porsche AG* **(engelsk)**. Besøkt 19. april 2019.
6. ↑  «911 GT3 R (2019) - Vehicle description (PDF)» (PDF). *Porsche AG - Dr. Ing. h.c. F. Porsche AG* **(engelsk)**. Besøkt 19. april 2019. [*død lenke*]
7. ↑  «Mesterskapspoeng». *Google Docs* **(norsk)**. Besøkt 30. mars 2021.
8. ↑  «SimRacing GP | Resultater 2018». *www.simracinggp.no*. Arkivert fra originalen 2. juni 2021. Besøkt 19. april 2019.  `|fornavn1=` mangler `|etternavn1=` i Authors list (hjelp)
9. ↑  «SimRacing GP | Resultater 2019». *www.simracinggp.no*. Besøkt 19. april 2019.  `|fornavn1=` mangler `|etternavn1=` i Authors list (hjelp)
10. ↑  «SimRacing GP | Resultater 2020». *www.simracinggp.no* **(engelsk)**. Besøkt 31. mai 2021.
11. ↑  «SimRacing GP | Resultater 2021». *www.simracinggp.no* **(engelsk)**. Arkivert fra originalen 2. juni 2021. Besøkt 31. mai 2021.

Eksterne lenker
---------------

* Offisielt nettsted
* Norges Bilsportforbund sine sider om virtuell bilsport
* iRacing.com (en)

Portal: Videospill